Digitális hálózatok, digitális versenyképesség
Bódi Gábor, helyettes államtitkár Miniszterelnökség,  elnök Nemzeti Hírközlési és Informatikai Tanács
A Digitális Menetrend arra kötelezi Magyarországot, hogy a háztartások legalább 30 Mbps-os sebességgel csatlakozzanak a világhálóra 2020-ig. A Kormány célja, hogy az Európai Unióban élenjáróként már 2018-ra biztosítsa az egész országot lefedő, nagy sávszélességet (legalább 30 Mbps) biztosító infrastruktúra megépítését, a digitális szolgáltatások biztosításához és igénybe vételéhez szükséges nagysebességű szélessávú hálózatot. A létrejövő hálózat gyors távközlési és adattovábbítási lehetőséget nyújt a különböző közigazgatási intézmények számára, így gyorsabbá és hatékonyabbá válik az ügyintézés, nő az államba vetett bizalom, s javul az ügyfél-elégedettség az állampolgárok és a vállalkozások oldaláról egyaránt. Emellett a felhasználók gyorsabb, megbízhatóbb internet-hozzáféréshez juthatnak, így életminőségük és versenyképességük egyaránt javul.